CELEX: 
Language: el
Date: 2020-11-06 00:00:00
Title: ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ για την τροποποίηση του κατ’ εξουσιοδότηση κανονισμού (ΕΕ) 2019/1122 όσον αφορά τη λειτουργία του ενωσιακού μητρώου δυνάμει του κανονισμού (ΕΕ) 2018/841 του Ευρωπαϊκού Κοινοβουλίου και του Συμβουλίου

ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
            
            
               Ο κανονισμός LULUCF
                  1
                εκδόθηκε στις 30 Μαΐου 2018. Ο κανονισμός αυτός θεσπίζει, για πρώτη φορά, μια δέσμευση στον τομέα της χρήσης γης, της αλλαγής χρήσης γης και της δασοπονίας (land use, land use change and forestry - «LULUCF») στο πλαίσιο της συνολικής δέσμευσης της Ένωσης για τη μείωση των εκπομπών αερίων θερμοκηπίου: το άρθρο 4 του κανονισμού LULUCF απαιτεί από τα κράτη μέλη να μεριμνούν ώστε οι εκπομπές τους που έχουν καταγραφεί λογιστικά να μην υπερβαίνουν τις απορροφήσεις στον τομέα LULUCF (η δέσμευση της «μη επιβάρυνσης»). Ο κανονισμός LULUCF διευκολύνει την εκπλήρωση της δέσμευσης για «μη επιβάρυνση», χορηγώντας τη δυνατότητα στα κράτη μέλη να κάνουν χρήση των δυνατοτήτων ευελιξίας εντός του τομέα LULUCF και με τον ESR
                  2
               . Τα κράτη μέλη που δεν μπορούν να εξισορροπήσουν τις εκπομπές τους σε μία κατηγορία λογιστικής καταγραφής γης με απορροφήσεις σε άλλη κατηγορία λογιστικής καταγραφής γης μπορούν να αγοράζουν καθ’ υπέρβαση απορροφήσεις από άλλα κράτη μέλη· εναλλακτικά, μπορούν να χρησιμοποιούν τα δικαιώματά τους στο πλαίσιο του ESR για τον σκοπό αυτό. Ομοίως, τα κράτη μέλη που καταγράφουν χρεώσεις σε διαχειριζόμενες δασικές εκτάσεις μπορούν να χρησιμοποιούν την ευελιξία των διαχειριζόμενων δασικών εκτάσεων, υπό ορισμένες προϋποθέσεις. Τέλος, τα κράτη μέλη μπορούν να μεταφέρουν τις καθ’ υπέρβαση απορροφήσεις τους ώστε να τηρούν τις δεσμεύσεις τους στο πλαίσιο του ESR, και πάλι υπό ορισμένες προϋποθέσεις, ή, εναλλακτικά, μπορούν να αποταμιεύουν τις καθ’ υπέρβαση απορροφήσεις μεταξύ των περιόδων συμμόρφωσης. Ο κανονισμός LULUCF ορίζει ότι το ειδικό λογιστικό σύστημα της Ένωσης πρέπει να εφαρμόζεται μέσω του ενωσιακού μητρώου: 
            
            
               Ο νέος κανονισμός για το μητρώο, ο κανονισμός ESR και ο κανονισμός LULUCF πρέπει να ερμηνεύονται σε συνδυασμό με τον κανονισμό για τη διακυβέρνηση της Ενεργειακής Ένωσης
                  3
               , ο οποίος ορίζει στο άρθρο 37 το χρονοδιάγραμμα των κύκλων συμμόρφωσης. Οι κύκλοι αυτοί θα πρέπει να ξεκινήσουν μετά τη συνολική επανεξέταση των δεδομένων εθνικών απογραφών, δηλαδή το 2027 για την περίοδο 2021-2025, και το 2032 για την περίοδο 2026-2030.
            
            
               2.ΔΙΑΒΟΥΛΕΥΣΕΙΣ ΠΡΙΝ ΑΠΟ ΤΗΝ ΕΚΔΟΣΗ ΤΗΣ ΠΡΑΞΗΣ
            
            
               Στις 27 Μαρτίου 2018 η Επιτροπή συγκρότησε την ομάδα εμπειρογνωμόνων για την πολιτική σχετικά με την κλιματική αλλαγή. Για την εκπόνηση του παρόντος κατ’ εξουσιοδότηση κανονισμού, διεξήχθησαν συνεδριάσεις της ομάδας εμπειρογνωμόνων για την πολιτική σχετικά με την κλιματική αλλαγή στις 3 Απριλίου 2018, 18 Μαΐου 2018, 11-12 Ιουνίου 2018 και 3 Ιουλίου 2018.
            
            
               Τα έγγραφα σχετικά με τις συνεδριάσεις διαβιβάστηκαν ταυτόχρονα στο Ευρωπαϊκό Κοινοβούλιο και το Συμβούλιο, όπως προβλέπεται στην κοινή αντίληψη για τις κατ’ εξουσιοδότηση πράξεις, η οποία προσαρτάται στη διοργανική συμφωνία για τη βελτίωση του νομοθετικού έργου
                  4
               . Οι παρατηρήσεις που διατυπώθηκαν από την ομάδα εμπειρογνωμόνων ελήφθησαν υπόψη κατά την εκπόνηση του σχεδίου του κατ’ εξουσιοδότηση κανονισμού.
            
            
               Εκτός αυτού, διαδικτυακές παρατηρήσεις σχετικά με το κείμενο του κατ’ εξουσιοδότηση κανονισμού συγκεντρώθηκαν στη διαδικτυακή πύλη για τη βελτίωση της νομοθεσίας επί διάστημα τεσσάρων εβδομάδων, από τις 9 Ιανουαρίου έως τις 6 Φεβρουαρίου 2019. Υποβλήθηκαν 3 εισηγήσεις, όλες από δημόσιες αρχές. Οι παρατηρήσεις που υποβλήθηκαν περιείχαν παρόμοια επιχειρήματα ή πληροφορίες με εκείνα που είχαν ήδη διατυπωθεί κατά τη διάρκεια των εκτενών συζητήσεων που πραγματοποιήθηκαν στο πλαίσιο της ομάδας εμπειρογνωμόνων για την πολιτική σχετικά με την κλιματική αλλαγή και, ως εκ τούτου, η Επιτροπή διατήρησε το κείμενο του κατ’ εξουσιοδότηση κανονισμού.
            
            
               3.ΝΟΜΙΚΑ ΣΤΟΙΧΕΙΑ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
            
            
               Στο κεφάλαιο «Συναλλαγές βάσει του κανονισμού (ΕΕ) 2018/841» ορίζονται οι κανόνες που επιτρέπουν την εφαρμογή της συμμόρφωσης στον τομέα LULUCF μέσω του ενωσιακού μητρώου. Τα άρθρα 59κ έως 59κη προβλέπουν κανόνες που διέπουν την εισαγωγή των δεδομένων για τις επανεξετασμένες εκπομπές αερίων θερμοκηπίου στους λογαριασμούς συμμόρφωσης στον τομέα LULUCF, τον υπολογισμό του υπολοίπου και τον καθορισμό της αριθμητικής τιμής που δηλώνει την κατάσταση συμμόρφωσης του λογαριασμού συμμόρφωσης στον τομέα LULUCF για κάθε κράτος μέλος και για κάθε περίοδο συμμόρφωσης στον τομέα LULUCF, καθώς και την εφαρμογή διορθωτικών μέτρων σύμφωνα με το άρθρο 11 παράγραφος 2 και το άρθρο 15 παράγραφος 2 του κανονισμού LULUCF. Επιπλέον, τα άρθρα 59κδ έως 59κστ του κεφαλαίου αυτού θεσπίζουν τους κανόνες που αποσκοπούν στη διασφάλιση της ορθής λογιστικής καταγραφής των συναλλαγών σε σχέση με την άσκηση των δυνατοτήτων ευελιξίας που προβλέπονται στα άρθρα 11 έως 13 του κανονισμού LULUCF. Ειδικότερα, τα άρθρα 59κγ και 59κδ καθορίζουν τους κανόνες για την έκδοση των μονάδων μετριασμού της γης και για τη μεταφορά των εν λόγω μονάδων, αφενός, μεταξύ των λογαριασμών συμμόρφωσης στον τομέα LULUCF και, αφετέρου, μεταξύ των λογαριασμών συμμόρφωσης στον τομέα LULUCF και των λογαριασμών συμμόρφωσης με τον ESR. Τα άρθρα 59κε και 59κστ, μαζί με το παράρτημα XIV, καθορίζουν τους κανόνες που απαιτούνται για την εφαρμογή της ευελιξίας σχετικά με τις διαχειριζόμενες δασικές εκτάσεις, σύμφωνα με το άρθρο 13 του κανονισμού LULUCF. Το παράρτημα XIII περιέχει την απαίτηση για δημοσιοποίηση των σχετικών με τον τομέα LULUCF πληροφοριών.
            
            
               ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ
            
            
               της 6.11.2020
            
            
               για την τροποποίηση του κατ’ εξουσιοδότηση κανονισμού (ΕΕ) 2019/1122 όσον αφορά τη λειτουργία του ενωσιακού μητρώου δυνάμει του κανονισμού (ΕΕ) 2018/841 του Ευρωπαϊκού Κοινοβουλίου και του Συμβουλίου
            
            
               Η ΕΥΡΩΠΑΪΚΗ ΕΠΙΤΡΟΠΗ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη τον κανονισμό (ΕΕ) 2018/841 του Ευρωπαϊκού Κοινοβουλίου και του Συμβουλίου, της 30ής Μαΐου 2018, σχετικά με τη συμπερίληψη των εκπομπών αερίων θερμοκηπίου και των απορροφήσεων από δραστηριότητες χρήσης γης, αλλαγής χρήσης γης και δασοπονίας στο πλαίσιο για το κλίμα και την ενέργεια έως το 2030, καθώς και για την τροποποίηση του κανονισμού (EE) αριθ. 525/2013 και της απόφασης αριθ. 529/2013/ΕΕ
                  5
               , και ιδίως το άρθρο 15 παράγραφος 1,  
            
            
               Εκτιμώντας τα ακόλουθα:
            
            
               (1)Ο κατ’ εξουσιοδότηση κανονισμός (ΕΕ) 2019/1122 της Επιτροπής
                  6
                θεσπίζει τους κανόνες για τη λειτουργία του ενωσιακού μητρώου, το οποίο θεσπίστηκε δυνάμει της οδηγίας 2003/87/ΕΚ του Ευρωπαϊκού Κοινοβουλίου και του Συμβουλίου
                  7
               .
            
            
               (2)Οι κανόνες του ενωσιακού μητρώου θα πρέπει να προσαρμοστούν ώστε να καταστεί δυνατή η καταχώριση των ποσοτήτων εκπομπών και απορροφήσεων που έχουν καταγραφεί λογιστικά βάσει του κανονισμού (ΕΕ) 2018/841 και να διασφαλιστεί η ορθή λογιστική καταγραφή των συναλλαγών σε σχέση με την άσκηση των δυνατοτήτων ευελιξίας που προβλέπονται στα άρθρα 11, 12 και 13 του εν λόγω κανονισμού. Επιπλέον, το ενωσιακό μητρώο θα πρέπει να διασφαλίζει ότι δεν πραγματοποιούνται μεταφορές μη συμβατές με τις υποχρεώσεις που απορρέουν από τον κανονισμό (ΕΕ) 2018/841.
            
         
         
            
               (3)Θα πρέπει να δημιουργηθεί για κάθε κράτος μέλος ένας λογαριασμός συμμόρφωσης για τις εκπομπές και τις απορροφήσεις αερίων θερμοκηπίου από δραστηριότητες χρήσης γης, αλλαγής χρήσης γης και δασοπονίας («λογαριασμός συμμόρφωσης στον τομέα LULUCF») και θα πρέπει να καταχωρίζεται στον λογαριασμό αυτό η ποσότητα των εκπομπών και των απορροφήσεων που έχουν καταγραφεί λογιστικά για κάθε κατηγορία λογιστικής καταγραφής γης. Όταν το υπόλοιπο του λογαριασμού συμμόρφωσης του κράτους μέλους στον τομέα LULUCF είναι θετικό, το ενωσιακό μητρώο θα πρέπει να εκχωρεί μονάδες μετριασμού της γης στον λογαριασμό συμμόρφωσης του εν λόγω κράτους μέλους στον τομέα LULUCF στις ποσότητες που καθορίζονται σύμφωνα με το άρθρο 4 του κανονισμού (ΕΕ) 2018/841. Οι μονάδες μετριασμού της γης θα πρέπει να διατηρούνται μόνο στους λογαριασμούς συμμόρφωσης στον τομέα LULUCF των κρατών μελών εντός του ενωσιακού μητρώου και, υπό ορισμένες προϋποθέσεις και κατόπιν αιτήματος του κράτους μέλους, θα πρέπει να επιτρέπεται η μεταφορά τους στον λογαριασμό συμμόρφωσής του οικείου κράτους μέλους για τη συμμόρφωση με τις υποχρεώσεις που απορρέουν από τον κανονισμό (ΕΕ) αριθ. 2018/842
                  8
                (λογαριασμός συμμόρφωσης με τον ESR).
            
            
               (4)Προκειμένου να καταστεί δυνατή η χρήση της ευελιξίας σχετικά με τις διαχειριζόμενες δασικές εκτάσεις, σύμφωνα με το άρθρο 13 του κανονισμού (ΕΕ) 2018/841, θα πρέπει να δημιουργηθούν δικαιώματα ευελιξίας σχετικά με τις διαχειριζόμενες δασικές εκτάσεις στο ενωσιακό μητρώο. Τα δικαιώματα ευελιξίας σχετικά με τις διαχειριζόμενες δασικές εκτάσεις θα πρέπει να καταχωρίζονται στον ενωσιακό λογαριασμό που έχει δημιουργηθεί για τον σκοπό αυτό και οι μεταφορές αυτών των δικαιωμάτων θα πρέπει να καθίστανται δυνατές όταν πληρούνται οι προϋποθέσεις που καθορίζονται στο άρθρο 13 του κανονισμού (ΕΕ) 2018/841.
            
            
               (5)Το ενωσιακό μητρώο θα πρέπει επίσης να καθιστά δυνατή την εφαρμογή των ελέγχων συμμόρφωσης βάσει του κανονισμού (ΕΕ) 2018/841, παρέχοντας τις διαδικασίες για την εισαγωγή των δεδομένων για τις επανεξετασμένες εκπομπές αερίων θερμοκηπίου στους λογαριασμούς συμμόρφωσης στον τομέα LULUCF, για τον προσδιορισμό της αριθμητικής τιμής που δηλώνει την κατάσταση συμμόρφωσης του λογαριασμού συμμόρφωσης κάθε κράτους μέλους στον τομέα LULUCF για κάθε περίοδο συμμόρφωσης που προβλέπεται στον κανονισμό (ΕΕ) 2018/841, καθώς και για την εφαρμογή των διορθωτικών μέτρων σύμφωνα με το άρθρο 11 παράγραφος 2 και το άρθρο 15 παράγραφος 2 του κανονισμού (ΕΕ) 2018/841.
            
            
               (6)Επομένως, ο κατ’ εξουσιοδότηση κανονισμός (ΕΕ) 2019/1122 θα πρέπει να τροποποιηθεί αναλόγως,
            
            
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
               Άρθρο 1
            
            
               Ο κατ’ εξουσιοδότηση κανονισμός (ΕΕ) 2019/1122 τροποποιείται ως εξής:
            
            
               (1)στις αιτιολογικές αναφορές προστίθεται το ακόλουθο κείμενο:
            
            
               Έχοντας υπόψη τον κανονισμό (ΕΕ) 2018/841 του Ευρωπαϊκού Κοινοβουλίου και του Συμβουλίου, της 30ής Μαΐου 2018, σχετικά με τη συμπερίληψη των εκπομπών αερίων θερμοκηπίου και των απορροφήσεων από δραστηριότητες χρήσης γης, αλλαγής χρήσης γης και δασοπονίας στο πλαίσιο για το κλίμα και την ενέργεια έως το 2030, καθώς και για την τροποποίηση του κανονισμού (EE) αριθ. 525/2013 και της απόφασης αριθ. 529/2013/ΕΕ*, και ιδίως το άρθρο 15 παράγραφος 1,
            
            
               _________________________
            
            
               * ΕΕ L 156 της 19.6.2018, σ. 1.»· 
            
            
               (2)στο άρθρο 2 προστίθεται η ακόλουθη παράγραφος:
            
            
               «Ο παρών κανονισμός ισχύει επίσης για τις εκπομπές και τις απορροφήσεις που καταγράφονται, καθώς και για τις μονάδες που εκδίδονται δυνάμει του άρθρου 15 του κανονισμού (ΕΕ) 2018/841.»·
            
            
               (3)το άρθρο 3 τροποποιείται ως εξής:
            
            
               α)το σημείο 12 αντικαθίσταται από το ακόλουθο κείμενο:
            
            
               «(12) “συναλλαγή”: διαδικασία στο ενωσιακό μητρώο η οποία περιλαμβάνει τη μεταφορά δικαιώματος εκπομπής, μονάδας ετήσιου δικαιώματος εκπομπής, μονάδας μετριασμού της γης ή δικαιώματος ευελιξίας σχετικά με τις διαχειριζόμενες δασικές εκτάσεις μεταξύ λογαριασμών·»·
            
            
               β)προστίθενται τα ακόλουθα σημεία 25, 26 και 27:
            
            
               «(25) “περίοδος συμμόρφωσης όσον αφορά τη χρήση γης, την αλλαγή χρήσης γης και τη δασοπονία” (“περίοδος συμμόρφωσης στον τομέα LULUCF”): περίοδος πέντε ετών, από την 1η Ιανουαρίου 2021 έως την 31η Δεκεμβρίου 2025 ή από την 1η Ιανουαρίου 2026 έως την 31η Δεκεμβρίου 2030, κατά τη διάρκεια της οποίας τα κράτη μέλη λογοδοτούν για τις εκπομπές και τις απορροφήσεις αερίων θερμοκηπίου που σημειώνονται στις κατηγορίες λογιστικής καταγραφής γης οι οποίες αναφέρονται στο άρθρο 2 του κανονισμού (ΕΕ) 2018/841·
            
            
               (26) “μονάδα μετριασμού της γης”: καθ’ υπέρβαση απορρόφηση σε κράτος μέλος, όπως προσδιορίζεται σύμφωνα με το άρθρο 4 του κανονισμού (ΕΕ) 2018/841, που ισούται με έναν τόνο ισοδυνάμου διοξειδίου του άνθρακα·
            
            
               (27) “δικαίωμα ευελιξίας σχετικά με τις διαχειριζόμενες δασικές εκτάσεις”: υποδιαίρεση ενός ανώτατου ποσού αποζημίωσης που είναι διαθέσιμο στα κράτη μέλη στο πλαίσιο της ευελιξίας σχετικά με τις διαχειριζόμενες δασικές εκτάσεις, όπως αυτό ορίζεται στο παράρτημα VII του κανονισμού (ΕΕ) 2018/841, που ισούται με έναν τόνο ισοδυνάμου διοξειδίου του άνθρακα.»· 
            
         
         
            
               (4)στο άρθρο 4, η παράγραφος 2 αντικαθίσταται από το ακόλουθο κείμενο:
            
            
               «2. Τα κράτη μέλη χρησιμοποιούν το ενωσιακό μητρώο για να εκπληρώνουν τις υποχρεώσεις που υπέχουν δυνάμει του άρθρου 19 της οδηγίας 2003/87/ΕΚ, του άρθρου 12 του κανονισμού (ΕΕ) 2018/842 του Ευρωπαϊκού Κοινοβουλίου και του Συμβουλίου και του άρθρου 15 του κανονισμού (ΕΕ) 2018/841. Το ενωσιακό μητρώο παρέχει στους εθνικούς διαχειριστές και στους κατόχους λογαριασμών τις διαδικασίες που καθορίζονται στον παρόντα κανονισμό.»·
            
            
               (5)στο άρθρο 7, η παράγραφος 5 αντικαθίσταται από το ακόλουθο κείμενο:
            
            
               «5. Ο κεντρικός διαχειριστής, οι αρμόδιες αρχές και οι εθνικοί διαχειριστές εκτελούν μόνο τις διαδικασίες που είναι αναγκαίες για την άσκηση των καθηκόντων τους σύμφωνα με την οδηγία 2003/87/ΕΚ, τον κανονισμό (ΕΕ) 2018/842 και τον κανονισμό (ΕΕ) 2018/841.»·
            
            
               (6)το άρθρο 12 αντικαθίσταται από το ακόλουθο κείμενο:
            
            
               «Άρθρο 12 
               Άνοιγμα λογαριασμών τους οποίους διαχειρίζεται ο κεντρικός διαχειριστής
            
            
               1. Ο κεντρικός διαχειριστής ανοίγει όλους τους λογαριασμούς διαχείρισης του ΣΕΔΕ στο ενωσιακό μητρώο, τον λογαριασμό συνολικής ποσότητας AEA της ΕΕ, τον λογαριασμό διαγραφών δυνάμει του κανονισμού (ΕΕ) 2018/842 («λογαριασμός διαγραφών ESR»), τον λογαριασμό συνολικής ποσότητας AEA της ΕΕ βάσει του παραρτήματος II, τον λογαριασμό αποθεματικού ασφάλειας της ΕΕ βάσει του ESR, έναν λογαριασμό συμμόρφωσης με τον ESR για κάθε κράτος μέλος και για κάθε έτος της περιόδου συμμόρφωσης, τον λογαριασμό συμμόρφωσης της Ένωσης για τις εκπομπές αερίων θερμοκηπίου και τις απορροφήσεις από δραστηριότητες χρήσης γης, αλλαγής χρήσης γης και δασοπονίας («λογαριασμός συμμόρφωσης της ΕΕ στον τομέα LULUCF»), τον λογαριασμό διαγραφών της ΕΕ στον τομέα LULUCF, τον λογαριασμό συνολικής ποσότητας των ενωσιακών δικαιωμάτων ευελιξίας σχετικά με τις διαχειριζόμενες δασικές εκτάσεις («λογαριασμός συνολικής ποσότητας της ΕΕ στον τομέα MFLFA») και έναν λογαριασμό συμμόρφωσης στον τομέα LULUCF για κάθε κράτος μέλος και για κάθε περίοδο συμμόρφωσης στον τομέα LULUCF. 
            
            
               2. Ο εθνικός διαχειριστής που έχει οριστεί σύμφωνα με το άρθρο 7 παράγραφος 1 ασκεί καθήκοντα εξουσιοδοτημένου αντιπροσώπου για τους λογαριασμούς συμμόρφωσης με τον ESR και τους λογαριασμούς συμμόρφωσης στον τομέα LULUCF.»·
            
            
               (7)παρεμβάλλεται το ακόλουθο άρθρο 27β:
            
            
               «Άρθρο 27β
            
            
               Κλείσιμο του λογαριασμού συμμόρφωσης στον τομέα LULUCF
            
            
               1. Ο κεντρικός διαχειριστής κλείνει λογαριασμό συμμόρφωσης στον τομέα LULUCF το νωρίτερο έναν μήνα μετά τον προσδιορισμό της αριθμητικής τιμής που δηλώνει την κατάσταση συμμόρφωσης για τον συγκεκριμένο λογαριασμό δυνάμει του άρθρου 59κζ και αφού προηγουμένως ειδοποιήσει τον κάτοχο του λογαριασμού.
            
            
               2. Ο κεντρικός διαχειριστής εξασφαλίζει ότι το ενωσιακό μητρώο μεταφέρει όλες τις υπόλοιπες μονάδες μετριασμού της γης (LMU), τα υπόλοιπα AEA ή τα υπόλοιπα δικαιώματα ευελιξίας σχετικά με τις διαχειριζόμενες δασικές εκτάσεις από τους λογαριασμούς συμμόρφωσης των κρατών μελών στον τομέα LULUCF, με θετικό υπόλοιπο κατά το κλείσιμο, στον λογαριασμό διαγραφών της ΕΕ στον τομέα LULUCF.»·
            
            
               (8)Στον τίτλο ΙΙΑ προστίθεται το ακόλουθο κεφάλαιο:
            
            
               «ΚΕΦΑΛΑΙΟ 2 
            
            
               Συναλλαγές βάσει του κανονισμού (EΕ) 2018/841
            
            
               Άρθρο 59κ 
               Εισαγωγή των δεδομένων που αφορούν τον τομέα LULUCF 
               
            
               1. Σε εύθετο χρόνο, όταν καθίστανται διαθέσιμα τα σχετικά δεδομένα για τις επανεξετασμένες εκπομπές αερίων θερμοκηπίου για δεδομένη περίοδο συμμόρφωσης το 2027 και το 2032 αντίστοιχα, ο κεντρικός διαχειριστής εισάγει στον λογαριασμό συμμόρφωσης του οικείου κράτους μέλους στον τομέα LULUCF τις ποσότητες των εκπομπών ή των απορροφήσεων που έχουν καταγραφεί λογιστικά σε κάθε κατηγορία λογιστικής καταγραφής γης που αναφέρεται στο άρθρο 2 του κανονισμού (ΕΕ) 2018/841 για αντίστοιχη περίοδο συμμόρφωσης στον τομέα LULUCF. 
            
            
               2. Ο κεντρικός διαχειριστής εισάγει επίσης στον λογαριασμό συμμόρφωσης της ΕΕ στον τομέα LULUCF για δεδομένη περίοδο συμμόρφωσης το άθροισμα των συνολικών εκπομπών και απορροφήσεων που έχουν καταγραφεί λογιστικά σε όλες τις κατηγορίες λογιστικής καταγραφής γης και σε όλα τα κράτη μέλη.
            
            
         
         
            
               Άρθρο 59κα 
               Υπολογισμός του υπολοίπου των λογαριασμών συμμόρφωσης των κρατών μελών και της ΕΕ στον τομέα LULUCF
            
            
               Κατά την εισαγωγή των σχετικών δεδομένων για τον τομέα LULUCF σύμφωνα με το άρθρο 59κ, ο κεντρικός διαχειριστής εξασφαλίζει ότι το ενωσιακό μητρώο υπολογίζει το υπόλοιπο των λογαριασμών συμμόρφωσης των κρατών μελών και της ΕΕ στον τομέα LULUCF αφαιρώντας τη συνολική ποσότητα των εκπομπών στον αντίστοιχο λογαριασμό συμμόρφωσης στον τομέα LULUCF από τη συνολική ποσότητα των απορροφήσεων στον ίδιο λογαριασμό συμμόρφωσης στον τομέα LULUCF.
            
            
            
               Άρθρο 59κβ 
               Δημιουργία των LMU
            
            
               1. Όταν το υπόλοιπο του λογαριασμού συμμόρφωσης του κράτους μέλους στον τομέα LULUCF, το οποίο υπολογίζεται σύμφωνα με το άρθρο 59κα, είναι θετικό, ο κεντρικός διαχειριστής δημιουργεί στον λογαριασμό συμμόρφωσης του εν λόγω κράτους μέλους στον τομέα LULUCF ορισμένες LMU που αντιστοιχούν στην ποσότητα των καθ’ υπέρβαση απορροφήσεων. 
            
            
               2. Οι LMU είναι επιλέξιμες για μεταφορά σε άλλους λογαριασμούς συμμόρφωσης στον τομέα LULUCF μόνο σύμφωνα με τους όρους που ορίζονται στα άρθρα 11 και 12 του κανονισμού (ΕΕ) 2018/841, και στον λογαριασμό συμμόρφωσης με τον ESR του οικείου κράτους μέλους σύμφωνα με τους όρους που ορίζονται στο άρθρο 59ια του παρόντος κανονισμού. 
            
            
            
               Άρθρο 59κγ 
               Μεταφορές LMU μεταξύ των λογαριασμών συμμόρφωσης στον τομέα LULUCF
            
            
               1. Ο κεντρικός διαχειριστής εξασφαλίζει ότι, κατόπιν αιτήματος κράτους μέλους που διαθέτει LMU, το ενωσιακό μητρώο μεταφέρει την αιτούμενη ποσότητα LMU από τον λογαριασμό συμμόρφωσης του αιτούντος κράτους μέλους στον τομέα LULUCF προς οποιονδήποτε από τους ακόλουθους λογαριασμούς:
            
            
               α)τον λογαριασμό συμμόρφωσης του εν λόγω κράτους μέλους στον τομέα LULUCF που αντιστοιχεί στη δεύτερη περίοδο συμμόρφωσης στον τομέα LULUCF·  
            
            
               β)τον λογαριασμό συμμόρφωσης άλλου κράτους μέλους στον τομέα LULUCF. 
            
            
               2. Οι μεταφορές που αναφέρονται στην παράγραφο 1 δεν πραγματοποιούνται όταν το αίτημα του κράτους μέλους υποβάλλεται μετά τον προσδιορισμό της αριθμητικής τιμής που δηλώνει την κατάσταση συμμόρφωσης για τη δεδομένη περίοδο συμμόρφωσης. 
                     
            
            
               3. Ο κεντρικός διαχειριστής εξασφαλίζει ότι οι LMU που μεταφέρονται σύμφωνα με την παράγραφο 1 στοιχείο β) του παρόντος άρθρου χρησιμοποιούνται μόνο για τον σκοπό της εκπλήρωσης των υποχρεώσεων του κράτους μέλους υποδοχής δυνάμει του άρθρου 4 του κανονισμού (ΕΕ) 2018/841. Το ενωσιακό μητρώο δεσμεύει κάθε μεταγενέστερη μεταφορά LMU από τον λογαριασμό συμμόρφωσης του κράτους μέλους αποδέκτη στον τομέα LULUCF στον οικείο λογαριασμό συμμόρφωσης με τον ESR.
            
            
            
               Άρθρο 59κδ 
               Μεταφορές LMU και AEA μεταξύ των λογαριασμών συμμόρφωσης στον τομέα LULUCF και των λογαριασμών συμμόρφωσης με τον ESR
            
            
               1. Ο κεντρικός διαχειριστής εξασφαλίζει ότι το ενωσιακό μητρώο εντοπίζει και εμφανίζει, στον λογαριασμό συμμόρφωσης στον τομέα LULUCF του κράτους μέλους που διαθέτει LMU, την ποσότητα των επιλέξιμων LMU για μεταφορά στον λογαριασμό συμμόρφωσης με τον ESR του εν λόγω κράτους μέλους, αφαιρώντας τις LMU που προέρχονται από τις λογιστικές κατηγορίες οι οποίες δεν είναι επιλέξιμες δυνάμει του άρθρου 7 του κανονισμού (ΕΕ) 2018/842 από τη συνολική ποσότητα των LMU που περιέχονται στον ίδιο λογαριασμό συμμόρφωσης στον τομέα LULUCF.
            
            
               2. Ο κεντρικός διαχειριστής εξασφαλίζει ότι, κατόπιν αιτήματος κράτους μέλους που διαθέτει LMU, το ενωσιακό μητρώο μεταφέρει την αιτούμενη ποσότητα LMU από τον λογαριασμό συμμόρφωσης του αιτούντος κράτους μέλους στον τομέα LULUCF στον οικείο λογαριασμό συμμόρφωσης με τον ESR. Η εν λόγω μεταφορά δεν πραγματοποιείται όταν δεν πληρούνται οι όροι που προβλέπονται στο άρθρο 59ια.
            
            
               3. Όταν το υπόλοιπο του λογαριασμού συμμόρφωσης του κράτους μέλους στον τομέα LULUCF, το οποίο υπολογίζεται σύμφωνα με το άρθρο 59κα, είναι αρνητικό, ο κεντρικός διαχειριστής εξασφαλίζει ότι, κατόπιν αιτήματος του εν λόγω κράτους μέλους, το ενωσιακό μητρώο μεταφέρει την αιτούμενη ποσότητα AEA από οποιονδήποτε λογαριασμό συμμόρφωσης με τον ESR του αιτούντος κράτους μέλους στον οικείο λογαριασμό συμμόρφωσης στον τομέα LULUCF. Η εν λόγω μεταφορά δεν εκτελείται σε οποιαδήποτε από τις εξής περιπτώσεις:
            
            
               α)το κράτος μέλος έχει ζητήσει να μεταφέρει ποσότητα AEA που υπερβαίνει το ποσό που απαιτείται ώστε το υπόλοιπο του λογαριασμού συμμόρφωσης του εν λόγω κράτους μέλους στον τομέα LULUCF, που αντιστοιχεί σε δεδομένη περίοδο συμμόρφωσης στον τομέα LULUCF και υπολογίζεται σύμφωνα με το άρθρο 59κα, να ισούται με 0· 
            
            
               β)το αίτημα του κράτους μέλους υποβάλλεται μετά τον προσδιορισμό της αριθμητικής τιμής που δηλώνει την κατάσταση συμμόρφωσης για τη δεδομένη περίοδο συμμόρφωσης· 
            
         
         
            
               γ)η κατάσταση του οικείου λογαριασμού συμμόρφωσης με τον ESR δεν επιτρέπει τη μεταφορά.
            
            
               4. Ο κεντρικός διαχειριστής εξασφαλίζει ότι οι AEA που μεταφέρονται σύμφωνα με την παράγραφο 3 του παρόντος άρθρου χρησιμοποιούνται μόνο για τον σκοπό της εκπλήρωσης των υποχρεώσεων των κρατών μελών υποδοχής δυνάμει του άρθρου 4 του κανονισμού (ΕΕ) 2018/841. Το ενωσιακό μητρώο δεσμεύει κάθε μεταγενέστερη μεταφορά AEA από τον λογαριασμό συμμόρφωσης του κράτους μέλους αποδέκτη στον τομέα LULUCF στον λογαριασμό συμμόρφωσης άλλων κρατών μελών στον τομέα LULUCF.
            
            
            
               Άρθρο 59κε 
               Δημιουργία δικαιωμάτων ευελιξίας σχετικά με τις διαχειριζόμενες δασικές εκτάσεις (MFLFA)
            
            
               1. Κατά την έναρξη της περιόδου συμμόρφωσης στον τομέα LULUCF, από την 1η Ιανουαρίου 2021 έως την 31η Δεκεμβρίου 2025, ο κεντρικός διαχειριστής δημιουργεί στον λογαριασμό συνολικής ποσότητας MFLFA της ΕΕ ποσότητα MFLFA ίση με το άθροισμα των μέγιστων ποσών των MFLFA που διατίθενται σε όλα τα κράτη μέλη για την περίοδο 2021 έως 2030 σύμφωνα με το παράρτημα XIV.
            
            
               2. Τα MFLFA ισχύουν μόνο για την εξισορρόπηση ορισμένων εκπομπών που έχουν καταγραφεί λογιστικά στην κατηγορία λογιστικής καταγραφής των διαχειριζόμενων δασικών εκτάσεων του οικείου κράτους μέλους, με σκοπό την τήρηση των δεσμεύσεων που έχει αναλάβει σύμφωνα με το άρθρο 4 του κανονισμού (ΕΕ) 2018/841. Τα MFLFA είναι επιλέξιμα για μεταφορά μόνο από τον λογαριασμό συνολικής ποσότητας MFLFA της ΕΕ στον λογαριασμό συμμόρφωσης του οικείου κράτους μέλους στον τομέα LULUCF.  
            
            
            
               Άρθρο 59κστ 
               Μεταφορές MFLFA στον λογαριασμό συμμόρφωσης του κράτους μέλους στον τομέα LULUCF
            
            
               1. Ο κεντρικός διαχειριστής εξασφαλίζει ότι, κατόπιν αιτήματος κράτους μέλους, το ενωσιακό μητρώο μεταφέρει την αιτούμενη ποσότητα MFLFA από τον λογαριασμό συνολικής ποσότητας MFLFA της ΕΕ στον λογαριασμό συμμόρφωσης του αιτούντος κράτους μέλους στον τομέα LULUCF. Η εν λόγω μεταφορά δεν εκτελείται σε οποιαδήποτε από τις εξής περιπτώσεις:
            
            
               α)το υπόλοιπο του λογαριασμού συμμόρφωσης του κράτους μέλους στον τομέα LULUCF, που αντιστοιχεί σε δεδομένη περίοδο συμμόρφωσης στον τομέα LULUCF και υπολογίζεται σύμφωνα με το άρθρο 59κα, είναι 0 ή θετικό· 
            
            
               β)το κράτος μέλος έχει ζητήσει να μεταφέρει ποσότητα MFLFA που υπερβαίνει το ποσό που απαιτείται ώστε το υπόλοιπο του λογαριασμού συμμόρφωσης του εν λόγω κράτους μέλους στον τομέα LULUCF, που αντιστοιχεί σε δεδομένη περίοδο συμμόρφωσης στον τομέα LULUCF και υπολογίζεται σύμφωνα με το άρθρο 59κα, να ισούται με 0·
            
            
               γ)το υπόλοιπο του λογαριασμού συμμόρφωσης της ΕΕ στον τομέα LULUCF, που αντιστοιχεί σε δεδομένη περίοδο συμμόρφωσης στον τομέα LULUCF και υπολογίζεται με βάση τις πραγματοποιηθείσες μεταφορές βάσει του άρθρου 59κδ, είναι αρνητικό· 
            
            
               δ)το κράτος μέλος έχει ζητήσει να μεταφέρει ποσό MFLFA που υπερβαίνει τα ανώτατα όρια, όπως αυτά καθορίζονται στο παράρτημα XIV, με νέους υπολογισμούς, εάν χρειαστεί, με βάση προηγούμενα αιτήματα του ίδιου κράτους μέλους δυνάμει του παρόντος άρθρου· 
            
            
               ε)το κράτος μέλος έχει ζητήσει να μεταφέρει ποσότητα MFLFA που υπερβαίνει την ποσότητα των καταβοθρών που έχουν καταγραφεί λογιστικά ως εκπομπές σε σχέση με το οικείο επίπεδο αναφοράς δασικών εκτάσεων στην κατηγορία λογιστικής καταγραφής των διαχειριζόμενων δασικών εκτάσεων του εν λόγω κράτους μέλους· 
            
            
               στ)το αίτημα του κράτους μέλους υποβάλλεται μετά τον προσδιορισμό της αριθμητικής τιμής που δηλώνει την κατάσταση συμμόρφωσης για τη δεδομένη περίοδο συμμόρφωσης· 
            
            
               ζ)το κράτος μέλος δεν έχει συμπεριλάβει, στη στρατηγική που έχει υποβάλει σύμφωνα με το άρθρο 15 του κανονισμού (ΕΕ) 2018/1999
                  9
               , εν εξελίξει ή σχεδιαζόμενα συγκεκριμένα μέτρα που διασφαλίζουν τη διατήρηση ή τη βελτίωση, κατά περίπτωση, δασικών καταβοθρών και δεξαμενών.
            
            
               2. Προκειμένου να αποφευχθεί η διπλή καταμέτρηση, ο κεντρικός διαχειριστής εξασφαλίζει ότι, κατά τη διενέργεια της μεταφοράς σύμφωνα με την πρώτη παράγραφο του παρόντος άρθρου, το ενωσιακό μητρώο αφαιρεί τις αντίστοιχες ποσότητες MFLFA που μεταφέρονται στον λογαριασμό συμμόρφωσης του αιτούντος κράτους μέλους στον τομέα LULUCF από τον λογαριασμό συνολικής ποσότητας MFLFA της ΕΕ.
            
            
            
               Άρθρο 59κζ 
               Προσδιορισμός των αριθμητικών τιμών που δηλώνουν την κατάσταση συμμόρφωσης και αναγκαστική συμμόρφωση
            
            
               1. Ο κεντρικός διαχειριστής εξασφαλίζει ότι, ύστερα από χρονική περίοδο που ορίζεται στη νομοθεσία της Ένωσης για την άσκηση των δυνατοτήτων ευελιξίας σύμφωνα με τα άρθρα 11, 12 και 13 του κανονισμού (ΕΕ) 2018/841, το ενωσιακό μητρώο καθορίζει την αριθμητική τιμή που δηλώνει την κατάσταση συμμόρφωσης για τον λογαριασμό συμμόρφωσης κάθε κράτους μέλους στον τομέα LULUCF αφαιρώντας τη συνολική ποσότητα των λογιστικά καταγεγραμμένων εκπομπών από το άθροισμα των LMU, AEA και MFLFA εντός του ίδιου λογαριασμού συμμόρφωσης στον τομέα LULUCF.
            
         
         
            
               2. Όταν η αριθμητική τιμή που δηλώνει την κατάσταση συμμόρφωσης του λογαριασμού συμμόρφωσης του κράτους μέλους, η οποία καθορίζεται σύμφωνα με την παράγραφο 1, είναι αρνητική, ο κεντρικός διαχειριστής εξασφαλίζει ότι το ενωσιακό μητρώο μεταφέρει στον εν λόγω λογαριασμό συμμόρφωσης του οικείου κράτους μέλους στον τομέα LULUCF την ποσότητα των AEA που απαιτείται ώστε να μηδενιστεί η αριθμητική τιμή που δηλώνει την κατάσταση συμμόρφωσης, σε ίσα μέρη από τους λογαριασμούς συμμόρφωσης με τον ESR του οικείου κράτους μέλους που αντιστοιχούν στα σχετικά έτη.  
            
            
               3. Όταν η αριθμητική τιμή που δηλώνει την κατάσταση συμμόρφωσης του λογαριασμού συμμόρφωσης του κράτους μέλους, η οποία καθορίζεται σύμφωνα με την παράγραφο 1, είναι θετική, ο κεντρικός διαχειριστής εξασφαλίζει ότι το ενωσιακό μητρώο μεταφέρει όλες τις υπόλοιπες LMU στον λογαριασμό διαγραφών της ΕΕ στον τομέα LULUCF ώστε να μηδενιστεί η αριθμητική τιμή που δηλώνει την κατάσταση συμμόρφωσης.
            
            
               4. Σε περίπτωση αναγκαστικής συμμόρφωσης σύμφωνα με την παράγραφο 2, ο κεντρικός διαχειριστής εξασφαλίζει ότι το ενωσιακό μητρώο υπολογίζει εκ νέου την αριθμητική τιμή που δηλώνει την κατάσταση συμμόρφωσης για τον σχετικό λογαριασμό συμμόρφωσης στον τομέα LULUCF, με βάση τις ποσότητες των AEA που μεταφέρθηκαν.
            
            
            
               Άρθρο 59κη 
               Διορθωτικά μέτρα 
            
            
               1. Όταν το κράτος μέλος δεν συμμορφώνεται με τις απαιτήσεις παρακολούθησης που ορίζονται στο άρθρο 26 παράγραφος 3 του κανονισμού (ΕΕ) 2018/1999, ο κεντρικός διαχειριστής απαγορεύει προσωρινά στο εν λόγω κράτος μέλος να μεταφέρει ή να αποταμιεύει LΜU σύμφωνα με το άρθρο 59κγ του παρόντος κανονισμού ή να χρησιμοποιήσει MFLFA δυνάμει του άρθρου 59κστ του παρόντος κανονισμού, δεσμεύοντας τις συναλλαγές από και προς τον λογαριασμό συμμόρφωσης του οικείου κράτους μέλους στον τομέα LULUCF οι οποίες αντιστοιχούν σε συγκεκριμένη περίοδο συμμόρφωσης στον τομέα LULUCF. Ο κεντρικός διαχειριστής αλλάζει την κατάσταση του λογαριασμού συμμόρφωσης του κράτους μέλους στον τομέα LULUCF από “ανοικτός” σε “δεσμευμένος”.
            
            
               2. Κατόπιν αιτήματος κράτους μέλους που αποδεικνύει ότι πληροί τις απαιτήσεις παρακολούθησης που αναφέρονται στην παράγραφο 1, ο κεντρικός διαχειριστής τροποποιεί την κατάσταση του λογαριασμού συμμόρφωσης του οικείου κράτους μέλους στον τομέα LULUCF από “δεσμευμένος” σε “ανοικτός”.»·
            
            
               (9)στο άρθρο 70, η παράγραφος 2 αντικαθίσταται από το ακόλουθο κείμενο:
            
            
               «2. Ο κεντρικός διαχειριστής εξασφαλίζει ότι το EUTL διενεργεί αυτόματους ελέγχους όλων των διαδικασιών, λαμβάνοντας υπόψη τις προδιαγραφές ανταλλαγής δεδομένων και τις τεχνικές προδιαγραφές που προβλέπονται στο άρθρο 75 του παρόντος κανονισμού, ώστε να εντοπίζει παρατυπίες και ασυμφωνίες, λόγω των οποίων προτεινόμενη διαδικασία δεν πληροί τις απαιτήσεις της οδηγίας 2003/87/ΕΚ, του κανονισμού (ΕΕ) 2018/842, του κανονισμού (ΕΕ) 2018/841 και του παρόντος κανονισμού.»·
            
            
               (10)το παράρτημα I του κατ’ εξουσιοδότηση κανονισμού (ΕΕ) 2019/1122 τροποποιείται σύμφωνα με το παράρτημα I του παρόντος κανονισμού·
            
            
               (11)το παράρτημα XIII του κατ’ εξουσιοδότηση κανονισμού (ΕΕ) 2019/1122 τροποποιείται σύμφωνα με το παράρτημα II του παρόντος κανονισμού· 
            
            
               (12)το παράρτημα XIV, όπως ορίζεται στο παράρτημα III του παρόντος κανονισμού, προστίθεται στον κατ’ εξουσιοδότηση κανονισμό (ΕΕ) 2019/1122.
            
            
               Άρθρο 2 
                  Έναρξη ισχύος
            
            
               Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            
            
               Εφαρμόζεται από την 1η Ιανουαρίου 2021.
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
               Βρυξέλλες, 6.11.2020
            
            
               
                     Για την Επιτροπή
               
               
                     Η Πρόεδρος
                     Ursula VON DER LEYEN
               
               
            
         
         
            
                  
                     (1)
                  
                        Κανονισμός (ΕΕ) 2018/841 του Ευρωπαϊκού Κοινοβουλίου και του Συμβουλίου, της 30ής Μαΐου 2018, σχετικά με τη συμπερίληψη των εκπομπών αερίων θερμοκηπίου και των απορροφήσεων από δραστηριότητες χρήσης γης, αλλαγής χρήσης γης και δασοπονίας στο πλαίσιο για το κλίμα και την ενέργεια έως το 2030, καθώς και για την τροποποίηση του κανονισμού (EE) αριθ. 525/2013 και της απόφασης αριθ. 529/2013/ΕΕ (ΕΕ L 156 της 19.6.2018, σ. 1).
               
               
                  
                     (2)
                  
                        Κανονισμός (ΕΕ) 2018/842 του Ευρωπαϊκού Κοινοβουλίου και του Συμβουλίου, της 30ής Μαΐου 2018, σχετικά με τις δεσμευτικές ετήσιες μειώσεις των εκπομπών αερίων θερμοκηπίου από τα κράτη μέλη από το 2021 έως το 2030, στο πλαίσιο της συμβολής στη δράση για το κλίμα για την τήρηση των δεσμεύσεων που απορρέουν από τη συμφωνία του Παρισιού και για την τροποποίηση του κανονισμού (ΕΕ) αριθ. 525/2013 (ΕΕ L 156 της 19.6.2018, σ. 26).
               
               
                  
                     (3)
                  
                        Κανονισμός (ΕΕ) 2018/1999 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2018, για τη διακυβέρνηση της Ενεργειακής Ένωσης και της Δράσης για το Κλίμα, για την τροποποίηση των κανονισμών (ΕΚ) αριθ. 663/2009 και (ΕΚ) αριθ. 715/2009 του Ευρωπαϊκού Κοινοβουλίου και του Συμβουλίου, των οδηγιών 94/22/ΕΚ, 98/70/ΕΚ, 2009/31/ΕΚ, 2009/73/ΕΚ, 2010/31/ΕΕ, 2012/27/ΕΕ και 2013/30/ΕΕ του Ευρωπαϊκού Κοινοβουλίου και του Συμβουλίου, των οδηγιών 2009/119/ΕΚ και (ΕΕ) 2015/652 του Συμβουλίου και για την κατάργηση του κανονισμού (ΕΕ) αριθ. 525/2013 του Ευρωπαϊκού Κοινοβουλίου και του Συμβουλίου (ΕΕ L 328 της 21.12.2018, σ. 1).
               
               
                  
                     (4)
                  
                        Διοργανική συμφωνία μεταξύ του Ευρωπαϊκού Κοινοβουλίου, του Συμβουλίου της Ευρωπαϊκής Ένωσης και της Ευρωπαϊκής Επιτροπής, της 13ης Απριλίου 2016, για τη βελτίωση του νομοθετικού έργου (ΕΕ L 123 της 12.5.2016, σ. 1).
               
               
                  
                     (5)
                  
                        ΕΕ L 156 της 19.6.2018, σ. 1.
               
               
                  
                     (6)
                  
                        Κατ’ εξουσιοδότηση κανονισμός (ΕΕ) 2019/1122 της Επιτροπής, της 12ης Μαρτίου 2019, για τη συμπλήρωση της οδηγίας 2003/87/ΕΚ του Ευρωπαϊκού Κοινοβουλίου και του Συμβουλίου όσον αφορά τη λειτουργία του ενωσιακού μητρώου (ΕΕ L 177 της 2.07.2019, σ. 3).
               
               
                  
                     (7)
                  
                        Οδηγία 2003/87/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 2003, σχετικά με τη θέσπιση συστήματος εμπορίας δικαιωμάτων εκπομπής αερίων θερμοκηπίου εντός της Ένωσης και την τροποποίηση της οδηγίας 96/61/ΕΚ του Συμβουλίου (ΕΕ L 275 της 25.10.2003, σ. 32). 
               
               
                  
                     (8)
                  
                        Κανονισμός (ΕΕ) 2018/842 του Ευρωπαϊκού Κοινοβουλίου και του Συμβουλίου, της 30ής Μαΐου 2018, σχετικά με τις δεσμευτικές ετήσιες μειώσεις των εκπομπών αερίων θερμοκηπίου από τα κράτη μέλη από το 2021 έως το 2030, στο πλαίσιο της συμβολής στη δράση για το κλίμα για την τήρηση των δεσμεύσεων που απορρέουν από τη συμφωνία του Παρισιού και για την τροποποίηση του κανονισμού (ΕΕ) αριθ. 525/2013 (ΕΕ L 156 της 19.6.2018, σ. 26).
               
               
                  
                     (9)
                  
                        Κανονισμός (ΕΕ) 2018/1999 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2018, για τη διακυβέρνηση της Ενεργειακής Ένωσης και της Δράσης για το Κλίμα, για την τροποποίηση των κανονισμών (ΕΚ) αριθ. 663/2009 και (ΕΚ) αριθ. 715/2009 του Ευρωπαϊκού Κοινοβουλίου και του Συμβουλίου, των οδηγιών 94/22/ΕΚ, 98/70/ΕΚ, 2009/31/ΕΚ, 2009/73/ΕΚ, 2010/31/ΕΕ, 2012/27/ΕΕ και 2013/30/ΕΕ του Ευρωπαϊκού Κοινοβουλίου και του Συμβουλίου, των οδηγιών 2009/119/ΕΚ και (ΕΕ) 2015/652 του Συμβουλίου και για την κατάργηση του κανονισμού (ΕΕ) αριθ. 525/2013 του Ευρωπαϊκού Κοινοβουλίου και του Συμβουλίου (ΕΕ L 328 της 21.12.2018, σ. 1).
               
            
      
    ---documentbreak--- 
      
         
         
            
               ΠΑΡΑΡΤΗΜΑ I
            
            
               Στο παράρτημα I του κατ’ εξουσιοδότηση κανονισμού (ΕΕ) 2019/1122 προστίθενται οι ακόλουθες γραμμές στον πίνακα I-II: 
            
            
            
                     
                        Ονομασία τύπου λογαριασμού
                     
                  
                  
                     
                        Κάτοχος λογαριασμού
                     
                  
                  
                     
                        Διαχειριστής λογαριασμού
                     
                  
                  
                     
                        Αριθ. λογαριασμών του συγκεκριμένου τύπου
                     
                  
                  
                     
                        ΑΕΑ
                     
                  
                  
                     
                        Έχουν καταγραφεί λογιστικά οι εκπομπές / 
                        οι απορροφήσεις
                     
                  
                  
                     
                        LMU
                     
                  
                  
                     
                        MFLFA
                     
                  
               
                     
                        Λογαριασμός συμμόρφωσης της ΕΕ στον τομέα LULUCF
                     
                  
                  
                     
                        ΕΕ
                     
                  
                  
                     
                        κεντρικός διαχειριστής
                     
                  
                  
                     
                        1
                     
                  
                  
                     
                        Όχι
                     
                  
                  
                     
                        Ναι
                     
                  
                  
                     
                        Όχι
                     
                  
                  
                     
                        Όχι
                     
                  
               
                     
                        Λογαριασμός διαγραφών της ΕΕ στον τομέα LULUCF
                     
                  
                  
                     
                        ΕΕ
                     
                  
                  
                     
                        κεντρικός διαχειριστής
                     
                  
                  
                     
                        1
                     
                  
                  
                     
                        Ναι
                     
                  
                  
                     
                        Ναι
                     
                  
                  
                     
                        Ναι
                     
                  
                  
                     
                        Ναι
                     
                  
               
                     
                        Λογαριασμός συνολικής ποσότητας MFLFA της ΕΕ
                     
                  
                  
                     
                        ΕΕ
                     
                  
                  
                     
                        κεντρικός διαχειριστής
                     
                  
                  
                     
                        1
                     
                  
                  
                     
                        Όχι
                     
                  
                  
                     
                        Όχι
                     
                  
                  
                     
                        Όχι
                     
                  
                  
                     
                        Ναι
                     
                  
               
                     
                        Λογαριασμός συμμόρφωσης στον τομέα LULUCF
                     
                  
                  
                     
                        Κράτος μέλος
                     
                  
                  
                     
                        κεντρικός διαχειριστής
                     
                  
                  
                     
                        1 για καθεμία από τις 2 περιόδους συμμόρφωσης ανά κράτος μέλος
                     
                  
                  
                     
                        Ναι
                     
                  
                  
                     
                        Ναι
                     
                  
                  
                     
                        Ναι
                     
                  
                  
                     
                        Ναι
                     
                  
               
            
               ΠΑΡΑΡΤΗΜΑ II
            
            
               Το παράρτημα XIII του κατ’ εξουσιοδότηση κανονισμού (ΕΕ) 2019/1122 τροποποιείται ως εξής:
            
            
            
               (1)στο σημείο II, παρεμβάλλεται το ακόλουθο σημείο 7α:
            
            
               «7α.
                     Ο κεντρικός διαχειριστής δημοσιοποιεί τις ακόλουθες πληροφορίες για κάθε λογαριασμό συμμόρφωσης στον τομέα LULUCF, τις οποίες επικαιροποιεί εντός 24 ωρών, κατά περίπτωση:
            
            
               α)πληροφορίες σχετικά με το κράτος μέλος που διατηρεί τον λογαριασμό·
            
            
               β)την κατάσταση κάθε λογαριασμού συμμόρφωσης στον τομέα LULUCF σύμφωνα με το άρθρο 9·
            
            
               γ)τα σχετικά δεδομένα για τον τομέα LULUCF σύμφωνα με το άρθρο 59κ·
            
            
               δ)το υπόλοιπο των λογαριασμών συμμόρφωσης των κρατών μελών και της ΕΕ στον τομέα LULUCF, σύμφωνα με το άρθρο 59κα·
            
            
               ε)την ποσότητα των LMU στον λογαριασμό συμμόρφωσης των κρατών μελών στον τομέα LULUCF·
            
            
               στ)την ποσότητα των LMU που είναι επιλέξιμες για μεταφορά προς τον λογαριασμό συμμόρφωσης με τον ESR στους επιμέρους λογαριασμούς συμμόρφωσης·των κρατών μελών στον τομέα LULUCF·
            
            
               ζ)την αριθμητική τιμή που δηλώνει την κατάσταση συμμόρφωσης δυνάμει του άρθρου 59κζ για κάθε λογαριασμό συμμόρφωσης στον τομέα LULUCF:
            
            
               i)A σε περίπτωση συμμόρφωσης,
            
            
               ii)I σε περίπτωση μη συμμόρφωσης·
            
         
         
            
               η)τις πληροφορίες σχετικά με τις μεταφορές LMU μεταξύ των λογαριασμών συμμόρφωσης στον τομέα LULUCF σύμφωνα με το άρθρο 59κγ και μεταξύ των λογαριασμών συμμόρφωσης στον τομέα LULUCF και των λογαριασμών συμμόρφωσης με τον ESR σύμφωνα με τα άρθρα 59ια και 59κδ·
            
            
               θ)τις πληροφορίες για τις μεταφορές ΑΕΑ σύμφωνα με τα άρθρα 59κδ και 59κζ μεταξύ των λογαριασμών συμμόρφωσης με τον ESR και των λογαριασμών συμμόρφωσης στον τομέα LULUCF·
            
            
               ι)τις πληροφορίες σχετικά με τις μεταφορές MFLFA από τον λογαριασμό συνολικής ποσότητας MFLFA της ΕΕ προς τους λογαριασμούς συμμόρφωσης των κρατών μελών στον τομέα LULUCF·
            
            
               ια)τις ακόλουθες πληροφορίες σχετικά με κάθε ολοκληρωμένη συναλλαγή:
            
            
               i)το όνομα του κατόχου του λογαριασμού και τον αναγνωριστικό κωδικό του κατόχου του λογαριασμού από τον οποίο πραγματοποιήθηκε η μεταφορά·
            
            
               ii)το όνομα του κατόχου του λογαριασμού και τον αναγνωριστικό κωδικό του κατόχου του λογαριασμού προς τον οποίο πραγματοποιήθηκε η μεταφορά·
            
            
               iii)την ποσότητα των LMU ή MFLFA που αφορά η συναλλαγή· 
            
            
               iv)τον αναγνωριστικό κωδικό συναλλαγής·
            
            
               v)την ημερομηνία και την ώρα ολοκλήρωσης της συναλλαγής (ώρα Κεντρικής Ευρώπης)·
            
            
               vi)τον τύπο της συναλλαγής.»·
            
            
               (2)στο σημείο II προστίθεται το ακόλουθο σημείο 9:
            
            
               «9.
                     Το ενωσιακό μητρώο δημοσιεύει, στο τμήμα του ιστοτόπου του στο οποίο έχει πρόσβαση μόνον ο κάτοχος του λογαριασμού συμμόρφωσης στον τομέα LULUCF, τις ακόλουθες πληροφορίες, τις οποίες επικαιροποιεί σε πραγματικό χρόνο:
            
            
               α)τα τρέχοντα χαρτοφυλάκια·
            
            
               β)κατάλογο των προτεινόμενων συναλλαγών που έχουν κινηθεί από τον συγκεκριμένο κάτοχο λογαριασμού, αναφέροντας για κάθε προτεινόμενη συναλλαγή·
            
            
               i)τα στοιχεία του σημείου 7α ια)·
            
            
               ii)την ημερομηνία και ώρα κατά την οποία προτάθηκε η συναλλαγή (ώρα Κεντρικής Ευρώπης)·
            
            
               iii)την τρέχουσα κατάσταση της προταθείσας συναλλαγής·
            
            
               iv)τους κωδικούς απόκρισης που ενδεχομένως εστάλησαν ύστερα από τους ελέγχους που διενεργήθηκαν από το μητρώο και το EUTL·
            
            
               γ)κατάλογο των LMU και MFLFA που απέκτησε ο συγκεκριμένος λογαριασμός ως αποτέλεσμα των συναλλαγών που ολοκληρώθηκαν, αναφέροντας για κάθε συναλλαγή τα στοιχεία του σημείου 7α ια)·
            
            
               δ)κατάλογο των LMU που μεταφέρθηκαν από τον συγκεκριμένο λογαριασμό ως αποτέλεσμα των συναλλαγών που ολοκληρώθηκαν, αναφέροντας για κάθε συναλλαγή τα στοιχεία του σημείου 7α ια).»
            
         
         
            
            
               ΠΑΡΑΡΤΗΜΑ III
            
            
            
               «ΠΑΡΑΡΤΗΜΑ XIV
            
            
               Ανώτατο ποσό των δικαιωμάτων ευελιξίας σχετικά με τις διαχειριζόμενες δασικές εκτάσεις που διατίθενται στα κράτη μέλη για την περίοδο από το 2021 έως το 2030
            
            
            
                     
                        Κράτος μέλος
                     
                  
                  
                     
                        Μέγιστο ποσό MFLFA για την περίοδο από το 2021 έως το 2030 
                     
                  
               
                     
                        Βέλγιο
                     
                  
                  
                     
                        2 200 000
                     
                  
               
                     
                        Βουλγαρία
                     
                  
                  
                     
                        5 600 000
                     
                  
               
                     
                        Τσεχική Δημοκρατία
                     
                  
                  
                     
                        3 100 000
                     
                  
               
                     
                        Δανία
                     
                  
                  
                     
                        100 000
                     
                  
               
                     
                        Γερμανία
                     
                  
                  
                     
                        27 600 000
                     
                  
               
                     
                        Εσθονία
                     
                  
                  
                     
                        9 800 000
                     
                  
               
                     
                        Ιρλανδία
                     
                  
                  
                     
                        200 000
                     
                  
               
                     
                        Ελλάδα
                     
                  
                  
                     
                        1 000 000
                     
                  
               
                     
                        Ισπανία
                     
                  
                  
                     
                        15 900 000
                     
                  
               
                     
                        Γαλλία
                     
                  
                  
                     
                        61 500 000
                     
                  
               
                     
                        Κροατία
                     
                  
                  
                     
                        9 600 000
                     
                  
               
                     
                        Ιταλία
                     
                  
                  
                     
                        14 500 000
                     
                  
               
                     
                        Κύπρος
                     
                  
                  
                     
                        30 000
                     
                  
               
                     
                        Λετονία
                     
                  
                  
                     
                        25 600 000
                     
                  
               
                     
                        Λιθουανία
                     
                  
                  
                     
                        3 400 000
                     
                  
               
                     
                        Λουξεμβούργο
                     
                  
                  
                     
                        300 000
                     
                  
               
                     
                        Ουγγαρία
                     
                  
                  
                     
                        900 000
                     
                  
               
                     
                        Μάλτα
                     
                  
                  
                     
                        0
                     
                  
               
                     
                        Κάτω Χώρες
                     
                  
                  
                     
                        300 000
                     
                  
               
                     
                        Αυστρία
                     
                  
                  
                     
                        17 100 000
                     
                  
               
                     
                        Πολωνία
                     
                  
                  
                     
                        22 500 000
                     
                  
               
                     
                        Πορτογαλία
                     
                  
                  
                     
                        6 200 000
                     
                  
               
                     
                        Ρουμανία
                     
                  
                  
                     
                        13 400 000
                     
                  
               
                     
                        Σλοβενία
                     
                  
                  
                     
                        17 200 000
                     
                  
               
                     
                        Σλοβακία
                     
                  
                  
                     
                        6 500 000
                     
                  
               
                     
                        Φινλανδία 
                     
                  
                  
                     
                        54 100 000
                     
                  
               
                     
                        Σουηδία
                     
                  
                  
                     
                        47 500 000
                     
                  
               
                     
                        Ηνωμένο Βασίλειο
                     
                  
                  
                     
                        3 300 000»